રાજેશ એક પ્રાઇવેટ કંપનીમાં મેનેજર તરીકેની નોકરી કરતો હતો. તેની પાસે નાનકડી મોટરકાર પણ હતી. રાજેશના માતા-પિતાને એ તસવીર જોતા જ સુનીલા પસંદ પડી ગઇ. રાજેશ પણ ખુશ થઇ ગયો. બંનેના પરિવારોની પારસ્પારિક સંમતિથી સુનીલા અને રાજેશની સગાઇ થઇ ગઇ. કેટલાક સમય બાદ એ બંનેના લગ્ન પણ થઇ ગયા. સાંસારિક જીવન શરૂ થયું. પરંતુ બધું ધારવા પ્રમાણે ના ચાલ્યું. સુનીલાને થોડાક દિવસોમાં જ ખબર પડી ગઇ કે રાજેશને શરાબની લત હતી. વધુ પડતો દારૂ પીવાને કારણે તે પત્નીને સુખ અને સંતોષ આપી શકતો નહોતો. સુનીલાને લાગ્યું કે તેના અરમાનો અને ઓરતા અધૂરાં જ રહી જશે. તેને લાગ્યું કે તે જેને પરણી છે તે પુરુષ તેની કલ્પના પ્રમાણેનો નથી. તે તેના પતિ રાજેશથી જરા પણ ખુશ કે સંતુષ્ઠ નહોતી. આમ છતાં તે વાતને પોતાનું ભાગ્ય સમજીને ઘર ગૃહસ્થીમાં વ્યસ્ત થઇ ગઇ.